หุ้นยุโรปเปิดตลาดร่วงลง เหตุวิตกหนี้กรีซ
ตลาดหุ้นยุโรปเปิดตลาดวันนี้ร่วงลง เนื่องจากความกังวลเกี่ยวกับการเจรจาที่ล้มเหลวระหว่างกรีซและเจ้าหนี้
15 มิ.ย. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้ร่วงลง เนื่องจากความกังวลเกี่ยวกับการเจรจาที่ล้มเหลวระหว่างกรีซและเจ้าหนี้
ดัชนี Stoxx Europe 600 ร่วง 1% แตะที่ 385.49 จุด เมื่อเวลา 08.06 น.ตามเวลาลอนดอน
ดัชนี CAC-40 ตลาดหุ้นฝรั่งเศสเปิดวันนี้ที่ 4,844.95 จุด ลดลง 56.24 จุด, -1.15% และดัชนี DAX ตลาดหุ้นเยอรมันเปิดวันนี้ที่ 11,053.21 จุด ลดลง 143.28 จุด, -1.28%
โดยการเจรจาระหว่างกรีซและเจ้าหนี้เมื่อวันอาทิตย์ที่ผ่านมาไม่ประสบความสำเร็จแต่อย่างใด โดยคณะกรรมาธิการยุโรปชี้ว่ายังมีความคิดเห็นที่แตกต่างกันในประเด็นที่กรีซและเจ้าหนี้ต้องการ
ด้านหุ้นดอยช์ แอนนิงตัน ร่วง 4.2% ภายหลังจากที่บริษัทตกลงที่จะซื้อกิจการ Sudewo Group
 
อินโฟเควสท์ แปลและเรียบเรียง